text: Vi vil have energistyrelsen 
  10 august 2015 kl. 11.13
  Regeringen vil flytte statslige arbejdspladser fra hovedstadsområdet til provinsen. Borgmester i Esbjerg er klar til at modtage energistyrelsen.
  Byen, der er kendt for sine mange virksomheder knyttet til olie-, vindmølle- og offshore-industrien, kalder sig selv Energimetropol. 
  På et møde med erhvervs- og vækstminister Troels Lund Poulsen, Venstre, gentog borgmester Johnny Søtrup - også Venstre - sit store ønske om at få energistyrelsen til byen.
  Det var forsvarsminister, Carl Holst, Venstre, der havde inviteret Troels Lund Poulsen med til Esbjerg for at snakke om statslige arbejdspladser i den vestjyske by.
  